Anexa nr.2

La ordinul Ministerului Muncii, Protecţiei

Sociale şi Familiei nr.146 din 03.10.2014

al Ministerului Educaţiei nr.1041 din07.10.2014

|  |
| --- |
| **STANDARD OCUPAŢIONAL**  ***Lăcătuş - electrician în construcţii***  **Codul CORM: 7115**  **Domeniul ocupaţional: Construcţii**  **Codul profesiei: 13967**  **Denumirea profesiei: Lăcătuş - electrician în construcţii**  **Elaborat de:**   1. **Vasile Lungu**, şef laborator electrotehnic „LumgrupMaş” SRL 2. **Ion Barbiroşa**, vicedirector S.C. „Proservice-Com” SRL 3. **Sergiu** **Guja**, inginer, „Glorinal” SRL   Coordonat de: Comitetul Sectorial în Formarea Profesională în ramura Construcţii (CSC)  **Verificat şi validat de:**   1. **Pavel Caba**, preşedintele Federaţiei Patronale a Constructorilor, Drumurilor şi a Producătorilor Materialelor de Construcţii “CONDRUMAT”, preşedintele Comisiei de Verificare şi Validare; 2. **Maria Brînza,** director adjunct, profesor, Şcoala profesională nr.3, mun. Chişinău, membru al Comitetului Sectorial şi Comisiei de Verificare şi Validare, responsabilă de verificarea profilului ocupaţional şi a standardului ocupaţional; 3. **Alexei** **Boşneaga,** şef Direcţie construcţii, materiale de construcţii şi tehnologii moderne, Ministerul Dezvoltării Regionale şi Construcţiilor, membru al Comitetului Sectorial şi Comisiei de Verificare şi Validare, responsabil de verificarea profilului ocupaţional şi a standardului ocupaţional; 4. **Gaina Sergiu,** director, Departamentul juridic de resurse umane, compania de construcţii “Glorinal” S.R.L., membru al Comitetului Sectorial şi Comisiei de Verificare şi Validare, responsabil de validarea standardului ocupaţional. 5. **Mîrleanu Oleg,** vice-preşedinte al Federaţiei „SINDICONS”, membru al Comitetului Sectorial şi Comisiei de Verificare şi Validare, responsabil de validarea standardului ocupaţional. |

**Descrierea profesiei**

Profesia de *Lăcătuş - electrician în construcţii* este întîlnită în mai multe sectoare de activitate. Majoritatea practicanţilor acestei ocupaţii activează în domeniul construcţiilor:

* pe şantiere de construcţii rezidenţiale, obiecte comerciale sau industriale, în cadrul cărora execută lucrări de asigurare cu energie electrică a şantierului / obiectului de construcţie;
* lucrări de exploatare a instalaţiilor electrice;
* deservirea reţelelor electrice, punctelor de distribuţie şi a instalaţiilor electrice de iluminare de serviciu conform cerinţelor, normelor, regulamentelor în vigoare.

Activitatea *Lăcătuşului - electrician în construcţii* se desfăşoară în echipă şi presupune muncă atît în interiorul cît şi în exteriorul clădirilor, determinînd astfel expunerea la oscilaţii de temperatură şi umiditate. Ocupaţia poate presupune munca la înălțime şi grad sporit de atenţie deoarece există pericol de electrocutare.

*Lăcătuşul - electrician în construcţii* desfăşoară o serie de acţiuni în procesul realizării activităţii profesionale în ramura construcţiilor, precum: înlocuirea, repararea circuitelor electrice, echipamentelor, instalaţiilor; diagnosticarea şi remedierea defecţiunilor constatate la instalaţiile electrice şi utilaje/aparate electrice, lucrări de întreţinere, deservire a acestora.

Pentru realizarea activităţii profesionale *Lăcătuşul - electrician în construcţii* utilizează:

* ruletă, presă hidraulică, ciocan, daltă, rangă, baros, patent, megometru, punte, cleşte, ampermetru, şurubelniţă, trusă de tăiat specializată, multimetru etc.;
* subansamble: materiale electrice, piese, tuburi de protecție a cablurilor electrice, demaroare, capete de fixare la lampă, lămpi, cabluri, întrerupătoare, siguranţe etc;
* echipament de protecţie individuală de lucru: mănuşi electroizolante, cască de protecţie a capului cu vizieră de protecţie a feţei, mîner cu manşon de protecţie a braţului pentru manevrarea siguranţelor de joasa tensiune, încălţăminte specială, covoraş electroizolant, prăjină electroizolantă, cizme de cauciuc dielectrice, plăcuţe de avertizare; panglică de protecţie, gheare, centură de protecţie, trusă pentru instrumente, indicator de tensiune, cleşte de măsură a sarcinii şi tensiunii electrice etc.;
* instrumente electrice: ciocan rotopercutor, maşină de şlefuit unghiulară, maşină de găurit, mașină de înșurubare, aparat de sudat, cabestan electric sau mecanic, prelungitor electric, sursă de iluminare portabilă, aparat de măsură şi control (tester, multimetru, inclusiv percuson).

În vederea îndeplinirii sarcinilor de lucru este necesar ca *Lăcătuşul - electrician în construcţii* să posede:

- cunoştinţe de bază în matematică şi fizică, bazele electrotehnice, tehnologii de îmbinare şi conexiune a elementelor electrotehnice, cunoaşterea normativelor şi normelor în domeniu şi citirea schemelor electrice;

*-* deprinderi practice pentru organizarea locului de lucru pentru asigurarea protecţiei muncii, planificarea corectă a etapelor activității zilnice, încadrîndu-se în timpul alocat pentru executarea sarcinilor de lucru stabilite.

În acelaşi timp, *Lăcătuşul - electrician în construcţii* conştientizează necesitatea procesului de formare profesională continuă, identificînd oportunităţile disponibile pentru asimilarea de noi cunoştinţe şi competenţe.

Sarcinile de lucru sunt executate de *Lăcătuşul - electrician în construcţii* în baza fişei de post, obligaţiilor de serviciu, cu respectarea normelor de securitate și sănătate în muncă.

Calitatea lucrărilor executate este necesar să corespundă următoarelor acte normative în vigoare:

REIEC – Regulamentul cu privire la exploatarea instalațiilor electrice a consumatorilor;

LPP – Grafic Lucrări Preventive Planificate;

Documente normativ-tehnice corespunzătoare;

Instrucţiuni tehnice interne de protecţie a muncii;

NAIE, ediţia 6 şi 7 – Norme Amenajare a Instalaţiilor Electrice, etc.

Pentru asigurarea eficienţei lucrului în echipă *Lăcătuşul - electrician în construcţii* este necesar săposede următoarele calităţi profesionale şi personale: responsabilitate, punctualitate, eficacitate, dexteritate manuală, atenţie, flexibilitate, receptivitate, spirit de observaţie, putere de analiză şi decizie, spirit de echipă, capacitate de adaptare la situaţii noi, viteză de reacţie, să fie comunicabil, răbdător şi sociabil.

De asemenea, *Lăcătuşul - electrician în construcţii* deţine competenţe cheie de comunicare în context profesional, utilizînd corect limbajul de specialitate, face calcule matematice simple pentru determinarea consumului de materie primă şi manoperă şi diverse calcule în domeniu.

Profesia *Lăcătuş - electrician în construcţii* implică efort fizic, necesită rezistenţă în timpul lucrului la înălţime.

*Lăcătuşul - electrician în construcţii* este capabil să elaboreze și să prezinte propuneri de eficientizare a procesului de lucru, să evite riscurile profesionale.

Totodată, *Lăcătuşul - electrician în construcţii* manifestă competenţe sociale şi civice, preîntîmpină şi evită situaţiile de conflict, participînd activ la viaţa socială a colectivului.

Principalele funcţii îndeplinite de către *Lăcătuşul - electrician în construcţii* pe şantierul sau obiectul de construcţie sunt următoarele:

* planifică, organizează şi raportează activităţile de exploatare şi deservire a reţelelor electrice, punctelor de distribuţie şi a instalaţiilor electrice;
* verifică starea funcţională a instalaţiilor și reţelelor electrice de alimentare cu energie electrică;
* realizează deservirea sistematică a instalaţiilor şi reţelelor de alimentare cu energie electrică;
* în cazuri excepţionale (avarii) efectuează comutările necesare în instalaţii şi reţele de alimentare cu energie electrică pentru înlăturarea situaţiilor de pericol;
* realizează reparaţii necesare în instalaţii şi reţele de alimentare cu energie electrică.

**Competenţe-cheie relevante**

|  |  |  |  |  |  |
| --- | --- | --- | --- | --- | --- |
| **Nr.**  **d/o** | **Competenţe**  **cheie** | **Gradul de solicitare** | | | **Manifestare** |
| **mare** | **mediu** | **mic** |
| 1. | De învăţare | X |  |  | În acţiuni de formare/autoformare profesională din diverse surse, individual/în echipă, în scopul asigurării calităţii lucrărilor, eficientizării proceselor de executare a acestora şi previziunii progreselor tehnologice de referinţă. |
| 2. | De comunicare în limba de stat /maternă | X |  |  | În procesul transmiterii / înţelegerii adecvate a mesajelor scrise şi verbale în diverse situaţii profesionale, pentru a colabora în echipă/cu conducerea, pentru interpretarea corectă a instrucţiunilor/actelor normative specifice/textelor cu conţinut tehnic de referinţă, pentru formare profesională continuă/autoformare etc. |
| 3. | De comunicare într-o limbă străină |  |  | x | În procesul transmiterii/înţelegerii adecvate a mesajelor scrise şi verbale în situaţii specifice profesiei (instrucţiuni tehnice, dialog de interes profesional etc.). |
| 4. | Acţional - strategice |  | x |  | În activităţi profesionale / formare profesională continuă conform planului individual; în corelarea dintre capacităţile proprii, eforturile solicitate pentru realizarea obiectivelor şi a rezultatelor scontate; evaluarea şi asumarea riscurilor în diverse situaţii profesionale. |
| 5. | De autocunoaştere  şi autorealizare | X |  |  | În activităţi profesionale/formare profesională continuă/relaţii de serviciu/interpersonale: estimarea rezultatelor/progreselor proprii la locul de muncă şi a capacităţii de a asigura calitatea lucrărilor; atitudine pozitivă faţă de ceea ce face personal şi ce fac colegii; siguranţă şi autocontrol; preocupare pentru eficienţa şi calitatea lucrărilor specifice profesiei; asumarea responsabilităţii pentru securitatea şi sănătatea personală la locul de muncă, păstrarea şi răspunderea materială asupra bunurilor la locul de muncă şi pentru rezultatele activităţii. |
| 6. | Interpersonale, civice, morale | X |  |  | În activităţi profesionale/formare profesională continuă/relaţii interpersonale prin comunicare şi colaborare constructivă, acţiuni de protecţie a mediului/siguranţei consumatorilor; activităţi pro-ecologice; respectarea simbolurilor de stat, a meseriei/profesiei, a întreprinderii/locului de muncă, a familiei, a colegilor de echipă şi a conducerii. |
| 7. | De bază în matematică, ştiinţe  şi tehnologie |  | x |  | În activităţi profesionale/formare profesională continuă/relaţii interpersonale prin: înţelegerea şi utilizarea bazelor matematice şi fizice şi a proprietăţilor acestora pentru soluţionarea problemelor ergonomice; înţelegerea cauzalităţii progreselor/regreselor în domeniu; construirea comportamentului propriu în raport cu mediul înconjurător, pe baza cunoaşterii relaţiei „cauză-efect”; utilizarea instrumentelor tehnologice. |
| 8. | Digitale/în domeniul informaţional |  | x |  | În activităţi profesionale/formare profesională continuă/relaţii interpersonale prin: utilizarea instrumentelor cu acţiune digitală; utilizarea resurselor informatice digitale destinate activităţii la locul de muncă, instruirii şi odihnei. |
| 9. | Culturale, interculturale |  |  | x | În activităţi profesionale/formare profesională continuă/relaţii interpersonale prin: utilizarea mijloacelor artistice pentru autocunoaştere şi auto-exprimare; aprecierea artei diferitelor culturi; identificarea oportunităţilor economice şi de utilizare a artei la locul de muncă; exprimarea creativităţii; respectarea diversităţii valorilor persoanelor de alte culturi. |
| 10. | Antreprenoriale |  | x |  | În activităţi profesionale prin: analizarea relaţiilor „costuri-beneficii” şi „cerinţe-oportunităţi” în scopul luării deciziilor la locul de muncă / în afara acestuia / în cotidian; elaborarea şi implementarea unui proiect; iniţierea şi gestionarea schimbărilor; identificarea punctelor slabe şi punctelor forte, oportunităţilor şi riscurilor într-o activitate concretă. |

**Competenţe generale**

1. Organizarea locului de muncă.
2. Identificarea eficientă a situaţiilor de risc şi urgenţă, aplicarea prevederilor legale referitoare la securitatea şi sănătatea în muncă.
3. Aplicarea normelor de protecţie a mediului înconjurător în activitatea profesională.
4. Asigurarea calităţii lucrărilor executate.
5. Întreţinerea echipamentelor de lucru în stare funcţională conform normelor şi cerințelor de exploatare.
6. Formarea profesională continuă şi eficientizarea metodelor şi procedeelor utilizate în procesul de lucru.
7. Aplicarea cerinţelor şi normativelor stipulate în documentele şi regulamentele privind exploatarea şi deservirea instalațiilor electrice la executarea procesului de lucru.
8. Respectarea cadrului legislativ şi normativ de referinţă în realizarea atribuţiilor profesionale.
9. Respectarea cerinţelor, principiilor şi valorilor profesionale pentru crearea unui mediu de lucru adecvat.

**Fondul standardului ocupaţional**

|  |  |  |
| --- | --- | --- |
| **Atribuţii / Sarcini de lucru** | **Competenţe specifice şi conexiuni cu sarcinile de lucru** | **Indicatori de performanţă** |
| **Atribuţia 1. Organizarea procesului de lucru** | 1. Planifică activitatea zilnică de lucru în vederea realizării sarcinii de lucru (1.1; 1.2; 1.3; 1.4) | 1.1. Echipamentul de protecţie individuală de muncă verificat vizual cu atenţie şi aplicat pe toată durata executării sarcinii de lucru |
| **Sarcina 1.1:** Îmbrăcarea echipamentului de protecţie individuală de muncă |
| **Sarcina 1.2:** Examinarea stării de lucru a instalaţiilor şi reţelelor electrice a şantierului/obiectului, de comun cu superiorii (energeticianul, dirigintele de şantier) | 1.2. Instalaţiile şi reţelele electrice a şantierului/obiectului verificate cu atenţie şi responsabilitate de comun cu superiorul responsabil (energeticianul, dirigintele de şantier) în vederea asigurării stării de lucru fiabile a acestora |
| **Sarcina 1.3:** Recepţionarea sarcinii de lucru cu unele rectificări în rezultatul examinării instalaţiilor şi reţelelor electrice a şantierului / obiectului | 1.3. Sarcina de lucru cu rectificările operate în rezultatul examinării instalaţiilor şi reţelelor electrice a şantierului / obiectului recepţionată şi evaluată cu atenţie, reieşind din volumul şi tipul de lucrări care urmează a fi executate |
| **Sarcina 1.4:** Participarea la instructajul privind măsurile de securitate şi sănătate în muncă, reieşind din specificul sarcinii de lucru | 1.4. Instructajul privind măsurile de securitate şi sănătate în muncă, reieşind din cerinţele sarcinii de lucru stabilite, însuşit în deplină măsură pentru a evita accidentele de muncă |
| 1.5. Spaţiul propriu de lucru organizat raţional în funcţie de necesităţile de desfăşurare a activităţii celorlalţi membri ai echipei |
| 1.6. Planul individual de lucru întocmit eficient, structurat pe etape de desfăşurare în corespundere cu sarcina de lucru |
| 1.7. Acţiunile fiecărei etape planificate raţional în funcţie de complexitatea lucrării, conform instrucţiunilor privind specificaţiile şi cerinţele sarcinii de lucru |
| **Sarcina 1.5:** Identificarea particularităţilor sarcinii de lucru | 2. Stabileşte particularităţile sarcinii de lucru (1.5; 1.6; 1.7; 1.8; 1.9) | 2.1. Particularităţile sarcinii de lucru identificate cu atenţie, luându-se în consideraţie toate aspectele relevante pentru executarea sarcinii de lucru |
| **Sarcina 1.6:** Examinarea schemei generale de asigurare cu energie electrică a şantierului/obiectului | 2.2.Schema generală de asigurare cu energie electrică a şantierului examinată cu atenţie pentru executarea corectă a sarcinii de lucru |
| **Sarcina 1.7:** Identificarea mijloacelor de muncă necesare (instrumente, unelte) | 2.3.Volumul de lucru identificat corect, în funcţie de tipul lucrării de executat |
| 2.4. Mijloacele de muncă selectate corespunzător specificului sarcinii de lucru |
| 2.5. Mijloacele de muncă (instrumente, unelte) selectate cu responsabilitate, reieşind din activităţile planificate pentru ziua de muncă |
| **Sarcina 1.8:** Calcularea necesarului de materiale pentru executarea sarcinii de lucru | 3. Estimează volumul de materiale necesare pentru executarea sarcinii de lucru | 3.1. Necesarul de materiale evaluat în funcţie de complexitatea lucrării, volumul şi tipul de lucrări care urmează a fi executate |
| 3.2.Materialele necesare calculate corect, pentru ziua de muncă reieşind din sarcina de lucru |
| **Sarcina 1.9:** Identificarea cerinţelor de calitate specifice sarcinii de lucru | 4. Aplică procedurile tehnice de asigurare a calităţii (1.9, 1.11, 1.16, 4.9, 4.14, 5.2, 5.4, 6.1.2, 6.2.5, 6.2.8, 6.2.9, 6.3.1, 6.3.2) | 4.1.Cerinţele de calitate specifice sarcinii de lucru identificate şi aplicate conform tehnologiei de executare a sarcinii de lucru |
| 4.2. Procedurile tehnice de asigurare a calităţii aplicate cu responsabilitate, în funcţie de tipul lucrării de executat |
| 4.3.Procedurile tehnice de asigurare a calităţii aplicate permanent, pe întreaga perioadă de derulare a lucrărilor, în vederea asigurării cerinţelor de calitate specifice acestora |
| 4.4. Procedurile de asigurare a calităţii aplicate respectând prevederile din documentaţia tehnică specifică |
| **Sarcina 1.10:** Recepţionarea necesarului de materiale, utilaje, instrumente de la depozit sau prin comandă | 5. Aprovizionează locul de lucru cu mijloace necesare de muncă (1.10; 1.11; 1.12; 1.13; 1.14; 1.15, 1.7, 1.8) | 5.1. Locul de lucru aprovizionat cu materiale şi mijloace de muncă conform necesarului |
| **Sarcina 1.11:** Verificarea corespunderii materialelor, utilajelor, instrumentelor conform sarcinii de lucru | 5.2. Materialele, utilajele şi instrumentele necesare recepţionate de la depozit sau prin comandă reieşind din cantitatea calculată pentru executarea volumului stabilit conform sarcinii de lucru |
| **Sarcina 1.12:** Informarea superiorului, în mod obligatoriu, referitor la necorespunderi şi defecte depistate în urma verificării materialelor, utilajelor, instrumentelor | 5.3. Materialele, utilajele şi instrumentele verificate în momentul recepţionării de la depozit în vederea stării tehnice şi corespunderii acestora sarcinii de lucru stabilite |
| 5.4. Superiorul informat prompt, în mod obligatoriu, în cazul depistării necorespunderilor sau defectelor materialelor, utilajelor, instrumentelor de lucru ce urmează a fi utilizate |
| **Sarcina 1.13:** Înlăturarea/înlocuirea materialelor, instrumentelor cu defecte | 5.5. Materialele, instrumentele sau utilajele depistate cu defecte înlăturate şi restituite la depozit sau înlocuite cu altele noi |
| **Sarcina 1.14:** Informarea superiorului referitor la defectele înlăturate | 5.6. Superiorul informat prompt, în mod obligatoriu, referitor la defectele înlăturate, materialele instrumentele sau utilajele restituite la depozit şi recepţionarea altora, calitative |
| **Sarcina 1.15:** Transportarea echipamentelor (materialelor, utilajelor, instrumentelor) la locul de muncă | 5.7. Materialele, instrumentele, utilajele verificate şi transportate la locul de muncă reieşind din necesarul calculat conform volumului de lucru stabilit cu respectarea regulilor de transportare |
| 5.8. Materialele, utilajele, instrumentele de lucru aşezate ordonat avînd în vedere spaţiul disponibil |
| **Sarcina 1.16:** Pregătirea/ întreţinerea stării funcţionale a echipamentelor de lucru | 6. Întreţine starea funcţională a echipamentelor de lucru (1.16, 3.4, 5.1, | 6.1. Echipamentele de lucru verificate, cu atenţie, din punct de vedere al integrităţii şi a gradului de uzură a acestora |
|  | 7.1, 7.2) | 6.2.Starea echipamentelor de lucru verificată permanent, cu responsabilitate, pentru menţinerea siguranţei în utilizarea acestora pe parcursul executării sarcinii de lucru |
| 6.3. Procedurile de întreţinere a echipamentelor de lucru aplicate cu responsabilitate şi atenţie, în condiţii de siguranţă, în locuri special amenajate |
| 6.4.Procedurile de întreţinere a echipamentelor de lucru aplicate corect, în funcţie de tipul acestora, în conformitate cu indicaţiile producătorilor |
| 6.5. Superiorul informat prompt asupra deteriorării / defectării echipamentelor de lucru, în scopul întreprinderii măsurilor de rigoare pentru asigurarea continuităţii procesului de lucru |
| **Atribuţia 2. Asigurarea condiţiilor de securitate la locul de muncă**  **Sarcina 2.1:** Deconectarea tensiunii de la reţelele electrice | 7. Pregăteşte locul de muncă în vederea asigurării condiţiilor de securitate (2,1; .2; 2.3; 2.4; 2.5; 2.6; 2.7) | 7.1. Reţelele electrice deconectate de la tensiune cu atenţie prin blocarea aparatelor de comutaţie |
| **Sarcina 2.2:** Blocarea, în poziţia „deschis” a dispozitivelor de acţionare ale aparatelor de comutaţie | 7.2. Dispozitivele de acţionare ale aparatelor de comutaţie blocate cu responsabilitate în poziţia „deschis” |
| **Sarcina 2.3:** Verificarea lipsei tensiunii şi legarea imediată a instalaţiei la pămînt şi în scurtcircuit | 7.3. Reţeaua electrică deconectată de la tensiune verificată cu atenţie şi responsabilitate în vederea lipsei tensiunii |
| 7.4. Instalaţia legată la priza de pămînt şi în scurtcircuit, cu responsabilitate |
| **Sarcina 2.4:** Instalarea placatelor de avertizare de pericol „Zonă de pericol”; | 7.5. Zonele periculoase delimitate, vizibil, prin instalarea unui număr suficient de placate de avertizare de pericol pe tot |
| „Nu conectaţi. Se efectuează lucrări”) |  | perimetrul |
| **Sarcina 2.5:** Îngrădirea locului de muncă şi instalarea placatelor de avertizare „Stop. Tensiune” | 7.6. Locul de muncă îngrădit, cu responsabilitate, conform cerinţelor, aplicate placate de avertizare şi mijloace de semnalizare existente |
| **Sarcina 2.6:** Îngrădirea instalaţiilor rămase sub tensiune | 7.7. Instalaţiile rămase sub tensiune securizate cu atenţie şi responsabilitate prin îngrădirea sau instalarea placatelor de avertizare în locul corespunzător |
| **Sarcina 2.7:** Înlăturarea obstacolelor şi a obiectelor de prisos de la locul de muncă | 7.8. Obstacolele şi obiectele de prisos de la locul de muncă înlăturate conform necesităţilor pentru a asigura desfăşurarea în siguranţă a procesului de lucru |
| **Atribuţia 3. Aplicarea prevederilor legale privind securitatea şi sănătatea în muncă**  **Sarcina 3.1:** Identificarea riscurilor privind securitatea electroenergetică | 8. Aplică prevederile legale referitoare la securitatea şi sănătatea în muncă (3.1; 3.2; 3.3; 3.4, 4.4, 4.11, 4.13, 4.14, 5.1, 6.1.2, 6.2.2, 6.2.3, 6.2.5, 6.2.7, 6.2.8, 6.3.2) | 8.1. Riscurile privind securitatea electroenergetică identificate cu responsabilitate reieşind din specificul lucrărilor şi particularităţile locului de muncă cu aplicarea mijloacelor de semnalizare existente |
| **Sarcina 3.2:** Concretizarea prevederilor din Instrucţiunea privind exploatarea instalaţiilor electrice, emisă de energetician şi aprobată de conducătorul întreprinderii | 8.2. Prevederile din Instrucţiunea privind exploatarea instalaţiilor electrice actualizate, permanent, însuşite prin instructaje şi aplicate în corelaţie cu specificul locului de muncă |
| **Sarcina 3.3:** Aplicarea prevederilor legale în domeniul securităţii şi sănătăţii în muncă | 8.3. Prevederile legale referitoare la securitatea şi sănătatea în muncă sunt aplicate permanent, cu responsabilitate, pentru asigurarea securităţii personale şi a personalului antrenat în procesul de muncă pe întreaga perioadă de desfăşurare a activităţilor |
| **Sarcina 3.4:** Utilizarea echipamentelor de protecţie în instalaţiile electrice | 8.4. Echipamentele de lucru şi echipamentele individuale de protecţie sunt utilizate corect, în mod obligatoriu, întreţinute şi păstrate conform prevederilor instrucţiunii de utilizare a echipamentului |
| **Sarcina 3.5:** Intervenirea în caz de accident de muncă | 9. Intervine în caz de accident de muncă (3.5, 6.2.11) | 9.1. Măsurile de prim ajutor în caz de accident însuşite prin participarea la instructajele la locul de muncă şi la cele periodice |
| 9.2.Instalaţia electrică şi instrumentul deconectate de la sursa de energie şi activitatea de muncă stopată în cazul apariţiei condiţiilor de muncă periculoase |
| 9.3. Persoanele rănite, în caz de accident de muncă, transportate la instituţia medicală |
| 9.4. Eventualele accidente anunţate cu promptitudine personalului abilitat şi serviciilor de urgenţă (serviciul 112) |
| 9.5. Modalităţile de intervenţie adaptate situaţiei concrete şi tipului de accident produs |
| 9.6. Intervenţie promptă şi desfăşurată cu luciditate şi stăpânire de sine, respectînd măsurile de securitate personală |
| 9.7. Intervenţie realizată cu multă atenţie, evitându-se agravarea situaţiei deja create şi accidentarea altor persoane |
| **Sarcina 3.6:** Protecţia mediului înconjurător şi a resurselor naturale | 10. Identifică riscurile ce pot afecta factorii de mediu la locul de muncă (3.6; 1.8, 1.10, 6.2.8, 6.3.2, 7.3) | 10.1. Problemele de mediu identificate cu atenţie |
| 10.2. Normele de protecţie a mediului însuşite cu responsabilitate şi aplicate corect |
| 10.3. Resursele naturale utilizate raţional |
| 10.4. Deşeurile periculoase (lampa de mercur, asbest, uleiurile de răşină, etc) depozitate în locuri special amenajate, conform cerinţelor |
| **Atribuţia 4. Asigurarea cu energie electrica a şantierului/obiectului de constructie**  **Sarcina 4.1:** Verificarea prezenţei tensiunii în instalaţii şi reţele electrice | 11. Asigură cu energie electrica şantierul / obiectului de construcţie (4.1; 4.2; 4.3; 4.4; 4.5) | 11.1. Prezenţa tensiunii în instalaţii şi reţele electrice verificată cu responsabilitate şi atenţie cu ajutorul mijloacelor de măsurare |
| **Sarcina 4.2:** Verificarea prezenţei tensiunii electrice la panourile / nodurile de distribuţie | 11.2. Prezenţa tensiunii electrice la panourile / nodurile de distribuţie verificată cu responsabilitate şi atenţie cu ajutorul mijloacelor de măsurare |
| **Sarcina 4.3:** Informarea superiorului în cazul lipsei de tensiune sau a defecţiunilor tehnice în instalaţii şi reţele electrice | 11.3. Superiorul informat imediat, clar şi corect, în cazul lipsei de tensiune sau a defecţiunilor tehnice, în instalaţii şi reţele electrice în scopul întreprinderii măsurilor de asigurare a continuităţii procesului de lucru |
| **Sarcina 4.4:** Efectuarea ajustărilor tehnice sau lichidarea defecţiunilor depistate | 11.4. Defecţiunile depistate lichidate la timp, cu respectarea prevederilor instrucţiunilor şi a regulamentelor corespunzătoare |
| **Sarcina 4.5:** Verificarea integrităţii reţelelor de alimentare cu energie electrică | 11.5. Reţelele de alimentare cu energie electrică verificate cu atenţie, cu ajutorul aparatelor de măsură, pentru asigurarea fiabilă cu energie electrică |
| **Sarcina 4.6:** Verificarea prezenţei tensiunii electrice la receptori | 12. Asigură cu tensiune electrică receptorii de curent electric (4.6; 4.7; 4.8; 4.9; 4.10; 4.11; 4.12; 4.13; 4.14; 4.15) | 12.1. Prezenţa tensiunii electrice la receptori verificată cu responsabilitate şi atenţie cu ajutorul aparatelor de măsură, pentru asigurarea procesului de lucru |
| **Sarcina 4.7:** Examinarea vizuală a stării receptorilor electrici (betoniera/motor electric, aparat de sudat, reşouri electrice, reţele de iluminare, instrumente electrice) | 12.2.Starea receptorilor electrici examinată vizual, permanent, cu responsabilitate, de comun cu personalul abilitat, pentru menţinerea siguranţei în utilizarea acestora pe parcursul executării sarcinii de lucru |
| **Sarcina 4.8:** Informarea superiorului în cazul lipsei de tensiune electrică sau defecte depistate la receptorii de curent electric |  | 12.3. Superiorul informat imediat, clar şi corect, în vederea lipsei de tensiune electrică sau defecte depistate la receptori |
| **Sarcina 4.9:** Înlăturarea defectelor minore ale reţelei / receptorilor conform competenţelor profesionale | 12.4 Defectele minore ale reţelei / receptorilor înlăturate cu promptitudine, conform competenţelor profesionale, cu atenţie şi cunoaştere a instrucțiunii tehnice, în scopul asigurării continuităţii procesului de lucru |
| **Sarcina 4.10:** Asigurarea cu tensiune electrică a receptorilor de curent electric | 12.5. Receptorii de curent electric asiguraţi cu energie electrică prin conectarea la reţeaua electrică în corespundere cu normele tehnice |
| **Sarcina 4.11:** Conectarea receptorilor, după caz şi posibilitate, la sursele de energie electrică de rezervă sau autonomă | 12.6. Receptorii electrici conectaţi la sursele de energie electrică de rezervă sau autonomă în cazul lipsei tensiunii electrice în reţeaua de alimentare de lucru cu respectarea condiţiilor de exploatare a acestora. |
| **Sarcina 4.12:** Informarea superiorului despre necesitatea deconectării temporare a instalaţiei electrice pentru înlăturarea defecţiunilor tehnice / electrice depistate | 12.7. Superiorul informat cu promptitudine despre necesitatea deconectării temporare a instalaţiei electrice pentru înlăturarea defecţiunilor tehnice, pentru asigurarea continuităţii procesului de lucru |
| **Sarcina 4.13:** Verificarea reţelei de alimentare cu energie electrică după înlăturarea defecţiunilor tehnice / electrice depistate | 12.8. Reţeaua de alimentare cu energie electrică verificată cu atenţie după înlăturarea defecţiunilor tehnice / electrice depistate în corespundere cu normele tehnice |
| **Sarcina 4.14:** Conectarea receptorilor la sursa de alimentare cu energie electrică | 12.9. Receptorii conectaţi la sursa de alimentare cu energie electrică corect, conform Schemei principiale de alimentare cu energie electrică |
| **Sarcina 4.15:** Asigurarea fiabilităţii de funcţionare a reţelelor li receptorilor electrici pe parcursul zilei în coordonare cu dirigintele de șantier |  | 12.10. Fiabilitatea de funcţionare a reţelelor li a receptorilor electrici pe parcursul zilei asigurată, în coordonare cu dirigintele de şantier, în vederea asigurării continuităţii procesului de lucru |
| **Atribuţia 5. Exploatarea instalaţiilor electrice conform cerințelor, normelor, regulamentelor**  **Sarcina 5.1:** Punerea în funcţiune a utilajelor, instalaţiilor de comun cu muncitorii responsabili de exploatarea acestora (fierar-betonist, dulgher, sudor etc.) | 13. Asigură exploatarea instalaţiilor electrice (5.1; 5.2; 5.3; 5.4) | 13.1. Utilajele şi instalaţiile electrice puse în funcţiune corect, cu respectarea normelor şi a regulamentelor corespunzătoare de comun cu muncitorii responsabili de exploatarea acestora |
| **Sarcina 5.2:** Înlăturarea defecţiunilor tehnice minore care ţin de asigurarea cu energie electrică | 13.2. Defecţiunile tehnice minore înlăturate corect, cu respectarea cerinţelor, normelor şi a regulamentelor corespunzătoare pentru asigurarea cu energie electrică a instalaţiilor electrice |
| **Sarcina 5.3:** Verificarea stării tehnice a instalaţiilor electrice în procesul de exploatare | 13.3. Starea tehnică a instalaţiilor electrice verificată permanent, cu responsabilitate pe toată durata procesului de exploatare. |
| **Sarcina 5.4:** Efectuarea conectărilor-deconectărilor instalaţiilor electrice în dependenţă de necesităţile tehnologice | 13.4. Conectările /deconectările instalaţiilor electrice efectuate în dependenţă de necesităţile tehnologice cu respectarea normelor tehnice, de securitate şi sănătate în muncă |
| **Sarcina 5.5:** Supravegherea distribuţiei sarcinii electrice în reţeaua electrică a şantierului / obiectului de construcţie | 14. Realizează acţiuni de supraveghere a distribuţiei sarcinii electrice în reţea (5.5; 5.6; 6.1.4) | 14.1. Distribuţia sarcinii electrice în reţeaua electrică a şantierului / obiectului de construcţie supravegheată cu responsabilitate, permanent, în corespundere cu prevederile instrucţiunii tehnice |
| **Sarcina 5.6:** Excluderea / prevenirea suprasarcinii electrice în reţeaua electrică | 14.2. Suprasarcina electrică în reţeaua electrică eliminată prin redistribuirea uniformă a sarcinilor electrice în reţeaua de alimentare cu energie electrică a şantierului / obiectului de construcţie |
| **Atribuţia 6. Deservirea reţelelor electrice, punctelor de distribuţie şi a instalaţiilor electrice de iluminare de serviciu conform cerinţelor, normelor, regulamentelor** | 15. Execută operaţiuni de deservire a reţelelor electrice (6.1.1, 6.1.2, 6.1.3, 6.1.4) | 15.1 Starea tehnică a reţelelor electrice verificată cu responsabilitate, permanent, în corespundere cu documentaţia tehnică |
| **Sarcina 6.1. Deservirea reţelelor electrice**  **Sarcina 6.1.1:** Verificarea stării tehnice a reţelelor electrice | 15.2 Defecţiunile depistate înlăturate atent şi cu responsabilitate prin înlocuirea porţiunilor de cablu electric deteriorat |
| **Sarcina 6.1.2:** Înlăturarea defecţiunilor prin înlocuirea porţiunilor de cablu electric deteriorat | 15.3 Starea contactelor de conexiune verificată atent, cu ajutorul aparatului de măsurare corespunzător (pirometrul) |
| **Sarcina 6.1.3:** Verificarea stării contactelor de conexiune cu utilajul corespunzător (pirometrul) | 15.4 Reţelele electrice verificate, cu responsabilitate, în orele de sarcină maximală, pentru asigurarea continuităţii procesului de lucru |
| **Sarcina 6.1.4:** Supravegherea reţelelor electrice în orele de sarcină maximală |
| **Sarcina 6.2. Deservirea punctelor de distribuţie**  **Sarcina 6.2.1:** Coordonarea cu persoanele responsabile a lucrărilor de intervenţie la punctele de distribuţie a energiei electrice la instalaţiile de utilizare | 16. Execută operaţiuni de întreţinere a punctelor de distribuţie (6.2.1; 6.2.2; .6.2.3; 6.2.4; 6.2.5; 6.2.6; 6.2.7; 6.2.8) | 16.1. Lucrările de intervenţie la punctele de distribuţie a energiei electrice la instalaţiile de utilizare realizate în corespundere cu sarcina de lucru în urma coordonării acţiunilor cu persoanele responsabile |
| **Sarcina 6.2.2:** Verificarea vizuală a punctelor de distribuţie a energiei electrice |  | 16.2. Starea tehnică a punctelor de distribuţie a energiei electrice verificata vizual, cu atenţie şi respectarea măsurilor de protecţie |
| **Sarcina 6.2.3:** Deschiderea punctelor de distribuţie a energiei electrice | 16.3 Punctele de distribuţie a energiei electrice deschise atent, cu respectarea normelor de securitate şi sănătate în muncă |
| **Sarcina 6.2.4:** Verificarea vizuală a integrităţii aparatelor de protecţie / comutaţie a punctelor de distribuţie a energiei electrice | 16.4. Integritatea aparatelor de protecţie / comutaţie a punctelor de distribuţie a energiei electrice verificată vizual, cu atenţie, pentru depistarea defectelor |
| **Sarcina 6.2.5:** Înlocuirea, după necesitate, a aparatelor de protecţie / comutaţie | 16.5. Aparatele de protecţie / comutaţie înlocuite, după necesitate, în cazul deteriorării acestora |
| **Sarcina 6.2.6:** Verificarea stării contactelor la punctele de distribuţie a energiei electrice | 16.6. Starea contactelor la punctele de distribuţie a energiei electrice verificată cu responsabilitate pentru asigurarea fiabilităţii punctului de distribuţie |
| **Sarcina 6.2.7:** Curăţarea şi înlăturarea periodică, după necesitate, a prafului din interiorul punctului de distribuţie a energiei electrice | 16.7. Punctul de distribuţie a energiei electrice curăţat periodic în interior, cu atenţie prin înlăturarea prafului depus cu respectarea normelor de securitate şi sănătate în muncă |
| **Sarcina 6.2.8:** Vopsirea / restabilirea fizică / înlocuirea, după caz, a părţilor componente deteriorate a panoului de distribuţie sau schimbarea integrală a panoului de distribuţie a energiei electrice | 17. Realizează lucrări de reparaţie şi profilactice a punctelor de distribuţie (6,2,8; 6,2,9; 6.2.10; 6.2.11; 6.2.12) | 17.1. Părţile componente deteriorate vopsite/restabilite fizic / înlocuite, după caz, panoul de distribuţie este schimbat integral, cu respectarea normelor de securitate şi sănătate în muncă |
| **Sarcina 6.2.9:** Executarea lucrărilor de strîngere a tuturor contactelor la punctele de distribuţie a energiei electrice şi alte lucrări profilactice | 17.2. Contactele electrice strînse corect şi lucrările profilactice sunt executate periodic, în corespundere cu Graficul Lucrări Preventiv Planificate |
| **Sarcina 6.2.10:** Documentarea lucrărilor executate la punctele de distribuţie a energiei electrice |  | 17.3. Lucrările executate la punctele de distribuţie a energiei electrice documentate corect şi cu responsabilitate conform Graficului Lucrări Preventiv Planificate |
| **Sarcina 6.2.11:** Prevenirea lucrătorilor care lucrează pe şantier / la obiect în vederea conectării energiei electrice | 17.4. Lucrătorii preveniţi, cu promptitudine, în vederea conectării energiei electrice după executarea lucrărilor de reparaţie şi profilactice, pentru evitarea accidentelor de muncă |
| **Sarcina 6.2.12:** Restabilirea schemei de alimentare cu energie electrică la starea iniţială | 17.5. Schema de alimentare cu energie electrică restabilită la starea iniţială corect, în corespundere cu documentaţia tehnică de exploatare |
| **Sarcina 6.3. Deservirea instalaţiilor sistemului de iluminare de serviciu**  **Sarcina 6.3.1:** Menţinerea în stare funcţională a sistemului de iluminat de serviciu | 18. Execută operaţiuni de deservire a sistemului de iluminare de serviciu (6.3.1; 6.3.2) | 18.1 Sistemul de iluminat de serviciu menţinut în stare funcţională cu responsabilitate prin examinarea permanentă şi realizarea lucrărilor profilactice ale acestuia |
| **Sarcina 6.3.2:** Schimbarea elementelor consumabile ale sistemului de iluminare de serviciu (demaror, corpuri de iluminat, becuri, aparate etc.) | 18.2. Elementele consumabile ale sistemului de iluminare de serviciu schimbate în funcţie de uzarea acestora în rezultatul operaţiunilor de verificare a stării tehnice a sistemului |
| **Atribuţia 7. Încheierea procesului de muncă** | 19. Pregăteşte mijloacele de muncă pentru depozitare (7.1; 7.2; 7.3) | 19.1. Instrumentele, utilajul, materialele restante pregătite cu responsabilitate pentru a fi restituite la depozit |
| **Sarcina 7.1:** Pregătirea instrumentelor, utilajului, materialelor restante pentru a fi restituite la depozit |
| **Sarcina 7.2:** Verificarea calităţi şi cantităţii instrumentelor, materialelor, utilajului | 19.2. Starea instrumentelor, a utilajului şi a materialelor restante verificată atent, din punct de vedere al integrităţii acestora şi cantitativ imediat după încheierea procesului de lucru |
| **Sarcina 7.3:** Restituirea instrumentelor, utilajului, materialelor restante la depozit | 19.3. Instrumentele, utilajul, materialele rămase restituite la depozit cu semnarea în Registrul de primire - predare |
| **Sarcina 7.4:** Deconectarea, după caz, a reţelei de alimentare a şantierului / obiectului cu energie electrică | 20. Finalizează procesul de lucru (7.4; 7.5) | 20.1. Reţeaua de alimentare a şantierului / obiectului cu energie electrică deconectată cu respectarea cerinţelor tehnice |
| **Sarcina 7.5:** Raportarea superiorului referitor la finalizarea procesului de muncă. | 20.2. Locul de muncă este curăţat la finalul activităţilor de muncă, asigurîndu-se recuperarea materialelor reutilizabile |
| 20.3. Superiorul informat, la sfîrşitul zilei conform Graficului Lucrări Preventiv Planificate de muncă, despre nivelul de realizare/finalizare a sarcinilor de lucru planificate |